

**ประกาศองค์การบริหารส่วนตำบลบางเดชะ**

**เรื่อง การยื่นแบบชำระภาษีป้าย ประจำปี พ.ศ.2565**

....................................................

องค์การบริหารส่วนตำบลบางเดชะขอประกาศให้เจ้าของป้ายและผู้ครอบครองป้าย ซึ่งตั้งอยู่ในเขตองค์การบริหารส่วนตำบลบางเดชะทราบโดยทั่วกันว่า ให้เจ้าของป้ายผู้ครอบครองป้ายจะต้องยื่นแบบและชำระภาษีป้ายต่อองค์การบริหารส่วนตำบลบางเดชะ ดังนี้

**ภาษีป้าย** เป็นภาษีที่เก็บจากเจ้าของป้าย หรือผู้ครอบครองป้าย

**ป้ายที่ต้องเสียภาษี** ได้แก่ ป้ายแสดงชื่อ ยี่ห้อ หรืองเครื่องหมายที่ใช้ในการประกอบการค้นหาหรือประกอบกิจการอื่นเพื่อหารายได้ ไม่ว่าจะแสดง หรือโฆษณา ไว้ที่วัตถุใด ๆ ด้วยอักษร ภาพ หรือเครื่องหมาย ที่เขียน แกะสลัก จารึก หรือทำให้ปรากฏด้วยวิธีใดๆ และไม่เป็นป้ายที่ได้รับการยกเว้นภาษีป้าย

**การยื่นแบบประเมินและชำระภาษี**

\*\* เจ้าของป้ายจะต้องยื่นแบบเสียภาษี ตั้งแต่เดือนมกราคม – มีนาคม ของทุกปี

\*\* ต้องชำระภาษีป้ายภายใน 15 วัน นับตั้งแต่วันที่ได้รับแจ้งประเมิน มาตรา 14 เจ้าของป้ายผู้ใด

1. ติดตั้งหรือแสดงป้ายอันต้องเสียภาษีภายหลังเดือนมีนาคม
2. ติดตั้งหรือแสดงป้ายใหม่แทนป้ายเดินที่มีพื้นที่ ข้อความ ภาพ และเครื่องหมายอย่างเดียวกับป้ายเดิมที่ได้เสียภาษีป้ายแล้ว
3. เปลี่ยนแปลงแก้ไขพื้นที่ป้าย ข้อความ ภาพ หรือเครื่องหมายบางส่วนในป้ายที่ได้เสียภาษีแล้วอันเป็นเหตุให้ต้องเสียภาษีป้ายเพิ่มขึ้น

ให้เจ้าของป้ายตา (1) (2) หรือ (3) ยื่นแบบแสดงรายการภาษีป้ายต่อพนักงานเจ้าหน้าที่ภายในสิบห้าวันนับแต่วันที่ติดตั้งหรือแสดงป้าย หรือนับแต่วันเปลี่ยนแปลง แก้ไขข้อความ ภาพ หรือเครื่องหมายในป้ายเดิมแล้วแต่กรณี

หากมีข้อสงสัยประการใด สอบถามรายละเอียด ณ องค์การบริหารส่วนตำบลบางเดชะ กองคลัง งานจัดเก็บรายได้ อำเภอเมือง จังหวัดปราจีนบุรี หมายเลขโทรศัพท์ 037 -0287066 ในวันและเวลาราชการ


จึงประกาศให้ทราบโดยทั่วกัน

ประกาศ ณ วันที่ เดือน ธันวาคม พ.ศ. 2564

(นายวิโรจน์ พรมบุตร)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลบางเดชะ

**บันทึกข้อความ**

**ส่วนราชการ** งานพัฒนาและจัดเก็บรายได้ กองคลัง องค์การบริหารส่วนตำบลบางเดชะ

**ที่** ปจ 72401 / วันที่ ธันวาคม พ.ศ.2565

**เรื่อง** ขอให้เจ้าหน้าที่ประชาสัมพันธ์ช่วยประชาสัมพันธ์กำหนดการยื่นแบบแสดงรายการและชำระภาษีป้าย ประจำปี 2565

พร้อมนำข้อมูลลงเว็บไซต์

**เรียน** นายกองค์การบริหารส่วนตำบลบางเดชะ

ด้วยงานพัฒนาการจัดเก็บรายได้ กองคลัง องค์การบริหารตำบลบางเดชะ ต้องการให้เจ้าหน้าที่ประชาสัมพันธ์ช่วยประชาสัมพันธ์ เรื่องกำหนดการยื่นแบบแสดงรายรายและชำระภาษีป้าย ประจำปี พ.ศ.2565 โดยประชาสัมพันธ์ลงทางเว็บไซต์ ขององค์การบริหารส่วนตำบลบางเดชะ เพื่อประชาสัมพันธ์ให้ประชาชนได้ทราบถึงระยะเวลาการยื่นแบบแสดงรายการและชำระภาษีป้าย ตามข่าวประชาสัมพันธ์

จึงเรียนมาเพื่อโปรดทราบและพิจารณาดำเนินการต่อไป

( นางสาวจินตนา มีเนาว์ )

ผู้ช่วยเจ้าพนักงานจัดเก็บรายได้

( นางสาวจิตรา บุญกระพือ )

ผู้อำนวยการกองคลัง


( นายวิโรจน์ พรมบุตร )

ปลัดองค์การบริหารส่วนตำบลบางเดชะ

( นายวิโรจน์ พรมบุตร )

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลบางเดชะ

**บันทึกข้อความ**

**ส่วนราชการ** งานพัฒนาและจัดเก็บรายได้ กองคลัง องค์การบริหารส่วนตำบลบางเดชะ

**ที่** ปจ 72401 / วันที่ ธันวาคม พ.ศ.2565

**เรื่อง**  ขออนุมัติประกาศการยื่นแบบชำระภาษีป้าย ประจำปี พ.ศ.2565

**เรียน** นายกองค์การบริหารส่วนตำบลบางเดชะ

อาศัยอำนาจตามความในมาตรา 5 วรรคหนึ่ง แห่งพระราชบัญญัติภาษีป้าย พ.ศ. 2510 ซึ่งแก้ไขเพิ่มเติมโดยพระราชบัญญัติภาษีป้าย (ฉบับที่ 2) พ.ศ. 2534 ให้ยกเลิกกฎกระทรวง ฉบับที่ 5 (พ.ศ. 2535) ออกตามความในพระราชบัญญัติภาษีป้าย เนื่องจากอัตราภาษีป้ายตามกฎกระทรวง ฉบับที่ 5 (พ.ศ.2535) ออกตามความในพระราชบัญญัติภาษีป้าย พ.ศ.2510 ใช้บังคับมาเป็นระยะเวลานานแล้ว ซึ่งไม่สอดคล้องกับสภาพเศรษฐกิจและลักษณะของป้ายที่ใช้กันอยู่ในปัจจุบัน สมควรปรับปรุงการกำหนดอัตราภาษีป้ายให้มีความเหมาะสมยิ่งขึ้น จึงจำเป็นต้องออกกฎกระทรวงกำหนดอัตราภาษีป้าย พ.ศ. 2564 ให้ใช้บังคับสำหรับป้ายที่ต้องเสียภาษีป้ายตั้งแต่วันที่ 1 มกราคม พ.ศ.2565 เป็นต้นไป

จึงเรียนมาเพื่อโปรดทราบและพิจารณาดำเนินการต่อไป

( นางสาวจินตนา มีเนาว์ )

ผู้ช่วยเจ้าพนักงานจัดเก็บรายได้

( นางสาวจิตรา บุญกระพือ )

ผู้อำนวยการกองคลัง

( นายวิโรจน์ พรมบุตร )

ปลัดองค์การบริหารส่วนตำบลบางเดชะ

( นายวิโรจน์ พรมบุตร )

ปลัดองค์การบริหารส่วนตำบล ปฏิบัตหน้าที่

นายกองค์การบริหารส่วนตำบลบางเดชะ